איסלנדית, שפת האיסלנדים, היא ממשפחת השפות הגרמאניות הצפוניות, והיא למעשה משמשת כשפה הרשמית של איסלנד, למרות שדבר זה אינו קבוע בחוק. בשפה האיסלנדית הטיות רבות, ודקדוקה דומה לדקדוק של אנגלית עתיקה וכמעט זהה לדקדוק של נורדית עתיקה, השפה שממנה התפתחה.
מרבית הספרות האיסלנדית מתחלקת לכמה קטגוריות, הידועים מביניהם השירה האדית, השירה הסקאלדית, והסאגות. השירה האדית מספרת על סיפורים מיתולוגיים, והמונח "שירה סקאלדית" מתייחס לשירה אשר משבחת אדם כלשהו. הכתיבה בסאגות היא פרוזאית, והיא נעה בין בדיון מוחלט לכתיבה היסטורית עובדתית יחסית.
האדה הפרוזאית, האדה הפואטית והסאגות נחשבים לטקסטים הספרותיים האיסלנדיים העיקריים והמשמעותיים ביותר. האדה הפואטית היא לקט שהועלה על הכתב במאה ה-13 של שירים מיתולוגיים נורדים מוקדמים יותר, והאדה הפרוזאית היא חיבור ספרותי מהמאה ה-13 של ההיסטוריון האיסלנדי סנורי סטורלוסון, שעוסק רבות במיתולוגיה הנורדית. האדות חוברו בתקופה שבה השפה המדוברת באיסלנד עדיין הייתה נורדית עתיקה, והניב האיסלנדי לא השתנה מספיק בשביל להיחשב כאיסלנדית.
המתיישבים הראשונים באי איסלנד היו עובדי אלילים, אך הם בעצמם השאירו מעט מאוד מידע לגבי אמונותיהם, בדומה לשאר עובדי האלילים הגרמאניים. המקורות העיקריים על המיתולוגיה הנורדית, המיתולוגיה של העמים הצפון גרמאניים הפגאניים, הם האדות אשר נדונו קודם, שנכתבו על ידי איסלנדים נוצרים במאה ה-13.
איסלנד התנצרה בסביבות שנת 1000 לספירה. תחילה איסלנד הייתה קתולית, אך הנצרות הקתולית הוחלפה בנצרות הפרוטסטנטית בעקבות הרפורמציה. למרות שהנצרות האיסלנדית המוקדמת הייתה מתירנית יחסית, תנועה דתית בשם פייטיזם, שיובאה מדנמרק במאה ה-18, הותירה את עקבותיה באי. הפייטיזם ראה באור שלילי כל פעילות לא דתית, וכך טיפח התנהגות נוקשה וקודרת, אשר הייתה במשך זמן רב סטריאוטיפ איסלנדי. הפייטיזם הוביל גם לצמיחה של הדפוס, וכיום איסלנד היא אחת המדינות בעלת אחוז האוריינות הגבוה בעולם.
כיום, איסלנד חילונית אך עדיין נוצרית מבחינה תרבותית. הכנסייה הלותרנית משייכת לעצמה כ-84% מאוכלוסיית איסלנד. למרות הדומיננטיות של הכנסייה הלותרנית, כיום יש ייצוג של דתות רבות באי. ישנן קהילות קתוליות קטנות ומספר כנסיות פרוטסטנטיות חופשיות, ישנם כמה אלפי חברים בארגון הדוגל בנאו-פגאניזם נורדי, האסאטרוארפרלאג, ובשנת 2001 שכנו באי כ-30 יהודים.
מטבח.
המרכיבים העיקריים של המטבח האיסלנדי הם בשר כבש, דגים ומוצרי חלב. בעבר, אדם איסלנדי טיפוסי היה אוכל בעיקר דגים, אך לאחרונה בשרים כמו בקר, בשר לבן, ובשר עוף נהיו יותר שכיחים.
באיסלנד ישנו מונח מיוחד למאכלים מסורתיים מסוימים - ת'ורומאטר (Þorramatur - "האוכל של ת'ורי"). המאכלים הללו יכולים להיות משונים עבור מבקרים זרים, והם כוללים בשר כבש ממולח ומעושן או נא, ראשי כבש חרוכים, דג מיובש, סלמון כבוש ומעושן, כריש מעושן, שומן לוויתן כבוש, אשכי כבש מורתחים ומשומרים, וסנפירי כלב ים משומרים.
ספורט.
נבחרת איסלנד בכדורגל השתתפה במונדיאל 2018, לאחר שהגיעה גם לרבע הגמר ביורו 2016. גם נבחרת איסלנד בכדורגל נשים הגיעה להישג משמעותי יחסית כשהגיעה לרבע הגמר באליפות אירופה בכדורגל נשים 2013. איסלנד השתתפה לראשונה במשחקים האולימפיים באולימפיאדת סטוקהולם בשנת 1912, ובפעם השנייה באולימפיאדת ברלין בשנת 1936. איסלנד השתתפה לראשונה במשחקי החורף האולימפיים באולימפיאדת סנט מוריץ בשנת 1948. בשנת 1956, האתלט האיסלנדי ויליאומור איינארסון זכה במדליית כסף בקפיצה משולשת במשחקים האולימפיים במלבורן. נבחרת איסלנד בכדוריד גם כן זכתה להצלחה יחסית, כשהיא זכתה זכתה במדליית כסף באולימפיאדת בייג'ינג (2008) ובמדליית ארד באליפות אירופה בכדוריד שהתקיימה באוסטריה ב-2010.
פילו אסבאק
יוהאן פיליפ (פילו) אסבאק (בדנית: Pilou Asbæk; נולד ב-2 במרץ 1982) הוא מנחה ושחקן קולנוע וטלוויזיה דני הידוע בזכות גילומו של יורון גרייג'וי בסדרת הפנטזיה של HBO "משחקי הכס" וקספר יול בסדרת הדרמה הדנית "הממשלה".
ראשית חיים.
אסבאק נולד בקופנהגן לאביו יאקוב אסבק ומריה פטרישיה (לבית טון) המנהלים את גלריית אסבאק בקופנהגן. אמו נולדה בקזבלנקה, לאב דני ולאם צרפתייה. לאסבאק שני אחים גדולים, תומאס אסבאק ומרטין אסבאק.
אסבאק למד בבית הספר הרלופסהולם (Herlufsholm) שבו היה פעיל בהפקות דרמה. וסיים את לימודיו בבית הספר הלאומי של דנמרק לתיאטרון בקיץ 2008.
אסבאק הנחה את אירוויזיון 2014 בקופנהגן.
Você Partiu Meu Coração
Você Partiu Meu Coração (באנגלית: You Broke My Heart, ובעברית: שברת לי את הלב) הוא סינגל שהוקלט על ידי הזמר הברזילאי ניגו דו בורל בשיתוף אניטה וווסלי ספדאו.
השיר זכה להצלחה בברזיל כאשר נכנס שם לכ-11 מצעדים שונים, ובשלושה מתוכם הוא הצליח להגיע למקום הראשון.
השיר יצא לאור ב-10 בינואר 2017, תחת חסותה של חברת התקליטים סוני מיוזיק אנטרטיינמנט.
וידאו קליפ.
לשיר צולם וידאו קליפ מצליח אשר זכה להצלחה עולמית, ונכון ל-20 באוגוסט 2017, מונה הצפיות שלו עומד על למעלה מ-240 מיליון צפיות. קליפ זה הוא הנצפה ביותר של ניגו דו בורל ווסלי ספאדו, והשלישי הנצפה ביותר של אניטה.
בתחילת הקליפ מקבלים הזמרים מכתב שבו ניתן לראות סרט נע של עצמם, לאורך כל הקליפ ניתן לראות את המכתב ואת מה שבתוכו. בין לבין ניתן לראות את אניטה וניגו דו בורל על מסך מלא בפרחים ורודים וכחולים, כאשר הם רוקדים לצלילי השיר.
מיקומי שיא.
הסינגל נכנס ברובו רק למצעדים אשר נמצאים בברזיל, שם הגיע למקום הראשון בשלושה מצעדים שונים.
העימותים בהר הבית (2017)
נקר מוצץ אדום-חזה
נקר מוצץ אדום-חזה (שם מדעי: "Sphyrapicus ruber") הוא מין ממשפחת הנקריים המצוי ביערות מערב אמריקה הצפונית מקנדה עד מקסיקו.
מאפיינים.
משקלו של הנקר נע בין 43–55 גרם. הוא בעל חזה וראש אדומים עזים עם כנפיים ועורף שחורים ומעט מפוספסים בלבן ורגליים אפורות מפוצלות. הנקר עומד הפוך על הענפים רוב זמנו והוא בעל מקור ארוך וחזק.
נקר זה ידוע בכך שהוא שותה את המוהל של עצי היער וקודח בהם חורים מהם הוא מקיז את המוהל. משפחה של נקרים יכולים לפגוע בעץ קשה ולעיתים לגרום אפילו למותו. העץ מתגונן על ידי קרישת המוהל שלו במהירות.
הנקר משלים את תזונתו בזרעים ובחרקים שונים.
נקר מוצץ אדום חזה
סבראש אירופאי
האגם האקולוגי בפתח תקווה
האגם האקולוגי בפתח תקווה הוא אגם מלאכותי-אקולוגי בפתח תקווה, חלק מהרחבת הפארק הגדול שנמצא ליד הקניון הגדול. שטח האגם וסביבתו בגודל של כ-14 דונם. העבודות לבניית האגם התחילו בפברואר 2016 והסתיימו ב-28 באוגוסט 2018, בעלות של 50 מיליון שקל. האגם תוכנן על ידי משרד האדריכלים מייזליץ כסיף.
תכנון האגם מבוסס על מערכת בריכות אקולוגיות וסינון מים בעזרת צמחיית "ווטלנד" (צמחיית מים מטהרת) ששומרת על ניקיון המים ללא כלור ולאורך זמן.
התוכנית כוללת מערכת שבילי עץ על גדות האגם, מזח לשכירת סירות, שבילי הליכה, ריצה ואופניים, טריבונות ישיבה, מתחמי כושר ומשחק, עצים, צמחייה, הצללות ומסעדה הכוללת שטח ישיבה על המים ומרפסת תצפית מהגג.
היסטוריה.
באוקטובר 2018 פורסמה כתבה על פעילות הפארק בשבתות וחגים בה נאמר כי בסיעות הדתיות בפתח תקווה מתנגדים להפעלת העסקים והמסעדות המתכוננים לקום בשטח הפארק,לאחר מכן הושגה פשרה בה נאמר כי כל העסקים בפארק יהיו סגורים בשבתות כמו שאר העסקים בעיר.
בינואר 2019 פורסם כי חסר תקציב להמשך פיתוח הפארק והרחבתו וקיים מחסור תקציבי של כ-20 מיליון שקל.
עקב המחסור התקציבי נכון לתחילת 2019 הפארק נמצא במצב מוזנח. חלק גדול מהאגם עדיין בשלבי פיתוח סופיים ולא החלה בנייתם של מתחמי הכושר ובית הקפה.
גדות האגם.
גדות האגם יאופיינו בהתאם לממשק השונה עם המרחב העירוני:
הגדה הצפונית - הגובלת במבני המסחר והתעסוקה העתידים לקום, תכלול פעילויות עירוניות כגון הקרנת סרטים, הפעלות לילדים, שוק אוכל, וכן טריבונות ישיבה, שמשיות, בריכות רדודות, הצללות, מתחמי כושר ומשחק ומסעדה.
הגדה הדרומית - הגובלת בפארק הקיים, תהיה בעלת אופי ירוק, שקט וטבעי ותציע פינות בנוף של צמחייה מגוונת.
הגדה המזרחית - הגובלת ברח' הרב מלכה, תהווה את אזור התווך בין הרחוב לפארק כאשר דרכה תתאפשר כניסה אל האגם ומעבר ממזרח דרך הגשר להולכי הרגל אשר יחבר את הפארק עם שכונת נווה גן.
יחסי יוון–ליטא
יחסי יוון–ליטא הם היחסים הדיפלומטיים הרשמיים שבין הרפובליקה ההלנית לבין רפובליקת ליטא. שתי המדינות הן ריבוניות וחברות מלאות בארגון לביטחון ולשיתוף פעולה באירופה, בנאט"ו ובאיחוד האירופי.
היסטורית היחסים.
יוון הכירה בעצמאותה של ליטא ב-23 במאי 1922, יחסים דיפלומטיים בין שתי המדינות כוננו לראשונה לאחר התפרקות ברית המועצות וסיום הכיבוש הסובייטי, ב-7 בינואר 1992. יוון לא הכירה מאז ומעולם בסיפוחה של ליטא לברית המועצות. ליטא מיוצגת ביוון באמצעות שגרירות שהיא מחזיקה באתונה והוקמה ב-1997, יחד עם קונסוליית כבוד שלה בעיר סלוניקי. יוון מחזיקה שגרירות בווילנה מאז 2 בינואר 2005.
משרד דובר הבית הלבן
משרד דובר הבית הלבן (באנגלית: White House Office of the Press Secretary) אחראי על איסוף והפצת מידע לשלוש קבוצות עיקריות: הנשיא, הסגל הנשיאותי של הבית הלבן ואמצעי התקשורת. בראש המשרד עומד דובר הבית הלבן, והוא חלק ממשרד הבית הלבן, שהוא יחידת משנה של משרד הרשות המבצעת של נשיא ארצות הברית.